Gina Stechert

Gina Stechert (født 20. november 1987 i Oberstdorf) er en tysk alpinist. Hun har spesialisert seg innen disiplinene utfor og Super-G.

Hun fikk sin debut i verdenscupen 21. desember 2004. Hun oppnådde ikke nevneverdige resultater før hun røk korsbåndet i det venstre kneet under junior-VM 2005 i Bardonecchia.

I mars 2006 ble Stechert tysk mester i utfor, og 2. desember 2006 tok hun sine første verdenscuppoeng ved å bli nr. 27 i utforrennet i Lake Louise. Under junior-VM 2007 i Altenmarkt kom hun på femteplass i utfor. En måned senere ble hun tysk mester i superkombinasjonen. 5. desember 2008 oppnådde Stechert sitt inntil da beste resultat i verdenscupen – en fjerdeplass i utforrennet i Lake Louise. Drøye to måneder senere kunne hun feire karrierens første verdenscupseier da hun overraskende gikk til topps i utforrennet i italienske Tarvisio.

 Referanser 

 Eksterne lenker 

 Intervju på ski2b.com (august 2007)

Kategori:Tyske alpinister
Kategori:Deltakere for Tyskland under Vinter-OL 2010
Kategori:Alpinister under Vinter-OL 2010
Kategori:Personer fra Oberstdorf
Kategori:Fødsler i 1987
Kategori:Tyske mestere i alpint